উৎসবের মরশুমে ১০ দিন বন্ধ থাকবে চক্ররেল

কলকাতা: উৎসবের মরশুমে ১০ দিন বন্ধ থাকবে চক্ররেল। সকালেই দেবীর বোধন হয়ে গিয়েছে। মহাষষ্ঠীর সন্ধ্যায় শহরের উত্তর-দক্ষিণে পথে নেমেছে মানুষের ঢল। ফলে রাস্তায় এখন জনজোয়ার। উৎসব আনন্দে চক্ররেল ১০ দিন বন্ধ থাকবে বলে খবর। পুজোয় স্পেশাল লোকাল ট্রেন চালানো হচ্ছে। তাই দুর্গাপুজোর মরশুমে সবমিলিয়ে ১০ দিন চক্ররেল পরিষেবা আংশিক বন্ধ থাকবে বলে রেল সূত্রে খবর।

আরও পড়ুন: মহাষষ্ঠীর সন্ধ্যায় শহরের উত্তর-দক্ষিণে মানুষের ঢল মণ্ডপমুখী

রেল সূত্রের খবর, চলতি মাসে ২৪, ২৫, ২৬, ২৭, ২৯ ও ৩০ তারিখ বিকেল ৪টে থেকে সকাল ৭টা পর্যন্ত বন্ধ থাকবে চক্ররেল পরিষেবা। এছাড়াও নভেম্বরে ১৩, ১৪, ১৫ ও ১৬ তারিখ ওই বিকেল ৪টে থেকে সকাল ৭টা পর্যন্ত বন্ধ রাখা হবে চক্ররেল। পুজোর জন্য সরকারি অফিস ছুটি থাকলেও বেসরকারি অফিস খোলা থাকবে। ফলে চক্ররেল পেতে একটু সমস্যায় পড়তে হতে পারে নিত্যযাত্রীরা।

আরও অন্য খবর দেখুন